אלימה

אֲלִימָה היה שמה המקצועי של אלימה ריטה (1932 – 18 ביוני 2013) שהייתה ציירת, מומחית להדפס ומורה לאמנות ישראלית.

ביוגרפיה
אלימה בת אליעזר ורבקה ריטה, נולדה בנשר, ובגיל חמש עברה עם משפחתה להתגורר בקריית חיים. בשנת 1951 פנתה ללימודי אמנות בבית הספר בצלאל שבירושלים. לאחר שנת לימודים אחת, פרשה מהלימודים והתגייסה לשירות צבאי. בתום שירותה הצטרפה לתלמידי המדרשה למורים לציור בתל אביב מיסודם של הצייר אהרון אבני והמחנך אליהו בילס. עם תום לימודיה הפכה לאמנית פעילה והִרבתה להציג מעבודותיה ברחבי הארץ. בנוסף פנתה להוראת אמנות.

עבודותיה מתאפיינות בציורי והדפסי נוף מופשט, היונק ממראות נוף ילדותה בשדות החקלאיים שהקיפו את קריית חיים בה התגוררה. עם העלאת שאלת ארץ ישראל השלמה, הוסיפה לציורי הנוף - מסגרת, ובכך רמזה לדעתה בדבר הצבת גבול לנוף הישראלי.

אלימה היא זוכת פרס עידוד היצירה מטעם משרד המדע, התרבות והספורט לשנת 2007, זוכת פרס שרת התרבות והספורט לשנת 2010 וזוכת פרס הקרן ע"ש הציירת נתה דושניצקי-קפלן מטעם מוזיאון תל אביב לאמנות.

בשנת 2009 נערכה תערוכה מקיפה של עבודותיה במוזיאון תל אביב לאמנות באצירת יניב שפירא ובליווי קטלוג מקיף. ב-2012 חזר שפירא ואצר תערוכה נוספת של אלימה בגלריה הקיבוץ, בה הוצגו עבודות חדשות לצד עבודות של אמנים אחרים מאוסף האמנות הפרטי של האמנית.

אלימה נפטרה ב-2013. על שמה פרס אלימה ריטה לאמנות ההדפס.

בשנת 2022 קבעה עיריית תל אביב לוחית זיכרון בכניסה לביתה ברחוב העבודה 9.

ראו גם
 ללא כותרת (415)
 ללא כותרת (513)

קישורים חיצוניים

 
 הדפסים של אלימה באתר סדנת ההדפס ירושלים
 אלימה: בין מסגרת לחלון, הארץ, מרץ 2009 (כתבה על תערוכת הרטרוספקטיבה של אלימה במוזיאון תל אביב לאמנות)
 
 הילה שקולניק-ברנר: האמנית אלימה חוגגת 80 בתערוכת עבודות שלה ושל חבריה, עכבר העיר, 18 באוקטובר 2012

הערות שוליים

נשות היישוב ילידות הארץ
אנשי היישוב ילידי הארץ
אמני הדפס ישראלים
אמניות הדפס ישראליות
מורות לאמנות בישראל
מורים לאמנות בישראל
זוכי פרס נתה דושניצקי-קפלן
אמנים ישראלים הידועים בכינוי אמנותי
ציירות ישראליות
ציירים ישראלים
סגל המדרשה לאמנות
אישים הקבורים בבית העלמין הדרום
ישראליות שנולדו ב-1932
ישראלים שנולדו ב-1932
ישראליות שנפטרו ב-2013
ישראלים שנפטרו ב-2013
זוכי פרס עידוד היצירה לאמנות פלסטית